Document ID: 31998D0103

31998D0103
L 025/96
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 януари 1998 година
за изменение на Решение 97/467/EО относно определяне на временен списък с предприятия от трети страни, от които държавите-членки разрешават вноса на заешко месо и месо от дивеч, отглеждан във ферми
(текст от значение за ЕИП)
(98/103/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за изготвяне, за преходен период, на временни списъци с предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменено с Решение 97/34/EО на Съвета (2), и по-специално член 2, параграф 1 и член 7 от него,
като има предвид, че Решение 97/467/EО на Комисията (3) създаде временни списъци с предприятия от трети страни, от които държавите-членки разрешават внос на заешко месо и месо от дивеч, отглеждан във ферми; като има предвид, че списък с австралийски предприятия, установен с горепосоченото решение включва, по-специално, предприятията за производство на месо от щраусови птици;
като има предвид, че в съответствие с член 2, параграф 1 от Решение 95/408/EО на Съвета следва да бъдат установени списък с трети страни, от които държавите-членки разрешават вноса на месо от щраусови птици, условията за внос и сертифициране на месо от щраусови птици, преди да се изготвят временни списъци с предприятия от трети страни, от които е разрешен вносът на месо от щраусови птици;
като има предвид, че в списъка с трети страни, от които държавите-членки разрешават вноса на месо от щраусови птици, ветеринарномедицинските условия и ветеринарното сертифициране, изисквани за внос на това месо в Общността, все още не са установени;
като има предвид, че за целите на съгласуваността, е необходимо да се измени съответно Решение 97/467/EО;
като има предвид, че Австралия също е посочила промените в списъка с предприятия, произвеждащи месо от отглеждан във ферма дивеч, различно от месо от щраусови птици; като има предвид, че това следва да бъде взето под внимание;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. В член 1, параграф 2 от Решение 97/467/EО следните думи „различно от месо от щраусови птици“ се добавят след думите:
2. В член 1 от Решение 97/467/EО следният параграф се добавя между параграф 2 и параграф 3:
„2a. Държавите-членки могат да разрешават на предприятията да внасят щраусово месо до 1 октомври 1998 г.“
Член 2
Приложението към Решение 97/467/EО се заменя от приложението към настоящото решение по отношение на Австралия.
Член 3
Адресати на настоящото решение са държавите- членки.
Съставено в Брюксел на 26 януари 1998 година.

Labels: 17
5
0
3
6